钦定古今图书集成/明伦汇编/闺媛典/第048卷 > 王履谦妻齐氏〈二妇二女附〉
## 钦定古今图书集成/明伦汇编/闺媛典/第048卷 > 王履谦妻齐氏〈二妇二女附〉

按《元史列女传》：王履谦妻齐氏，太原人，治家严肃，克
守妇道。至正十八年，贼陷太原，齐氏与二妇萧氏、吕
氏及二女避难于赵庄石岩。贼且至，度不能免，顾谓
二女曰：“汝家五世同居，号为清白，岂可亏节辱身以
苟生哉！”长女曰：“吾夫已死，今为未亡人，得死为幸。”吕氏曰：“吾为中书左丞之孙，义不受辱。”齐氏大哭，乃与
二妇、二女及二孙女俱投岩下以死。